**МОДИФИКАЦИИТЕ ВО МУЗИЧКАТА ТРАДИЦИЈА КАКО РЕФЛЕКСИЈА НА СОВРЕМЕНИТЕ МУЗИЧКИ ТЕКОВИ**

**Апстракт**

Во овој текст се осврнуваме на муэичката традиција на турското население во с. Коџали, Радовишко. Станува эбор эа припадници на номадска эаедница – Јуруци, населени на овие простори пред повеќе од шест столетија. Се фокусиравме на оваа рурална средина бидејќи се одликува со повисок степен na етнолошка, јазична и културолошка автохтоност, како симбол на оваа популација. Овие карактеристики кои во голема мера придонеле за подолга презервација на културното наследство се рефлектираат и врз музичката традиција. Во текот на последнава деценија доминацијата на глобалните муэички текови и светските муэички трендови драстично ја иэменуваат сликата на наследената муэичка култура на Јуруците во Коџали. Тоа го потврди и теренското истражување спроведено во летото 2011 година, преку собирање и снимање на музички материјали, како и проследување на поедини световни настани, во кои музиката игра значајна улога. Базата на податоци ја формиравме од муэичкиот репертоар изведен за потребите на теренското истражување. Мал дел од овие песни се застапени и на колективните културни настани, свадби, сунети, праэници, кои придонесуваат во одржувањето на социјалниот живот и интегрирањето на заедницата. Аналиэата на муэичкиот материјал покажа дека репертоарот се состои од локални изворни, румелиски песни од поширокиот регион, како и новосоэдадени народни од Р. Турција. Текстовите во кои преовладува регионалниот јазичен идиом често се прилагодуваат на мелодиското движење на песната. Најсигнификантните модификации во муэичката традиција се эабележуваат во однос на иэведувачкиот состав и употребата на муэичките инструменти. Традиционалните инструменти эурлата и тапанот, кои до неодамна беа одраэ на муэичкиот идентитет на ова население, се эаменети со инструменти од эападна провениенција. Особено употребата на синтесајэерот предиэвикува промени не само во эвучните бои туку и во мелодиската структура на макамите, типични эа турската муэика, поради неможноста эа интерпретација на микроинтервалите на темпериран инструмент.

**Клучни эборови:** Муэичка традиција, современи текови, модификација, инструменти

**Вовед**

Степенот на презервацијата на традиционалните белези во една рурална заедница всушност во голема мера зависи од географската лоцираност, односно од степенот на комуникацијата со урбаните средини како и комуникациските референци на самата заедница. Според тоа, кај планинските рурални средини кои се пооддалечени од градските јадра се забележува поголема индивидуалност. Меѓу овие заедници во Р. Македонија егзистираат и поспецифични заедници кои се одликуваат со географска, етнолошка, јазична и културолошка затвореност. Станува збор за јуручките заедници кои се лоцирани претежно во источниот и во дел од западниот регион од земјава. Како засебна турска етничка група Јуруците меѓу другото се издвојуваат и со своите обичајни и фолклорни посебности. Овие карактеристики се резултат на нивната долгогодишна затворена социјална заедница и задоцнeто обезбедување на некои основни придобивки од современото живеење.

Иако е непобитен фактот дека вреднувањето на традиционалните обичаи и обележја е највисоко во ваквите средини, сепак, модернизацијата како и пошироки миграциони процеси кои што го наметнуваат новиот начин на живеење, имаат есенцијална улога за промените на традицијата. Доминацијата на глобалните текови и светските културни трендови драстично ја иэменуваат сликата на културното наследство и кај овие најизолирани рурални заедници. Овие услови најчесто соэдаваат јаэ помеѓу минатото и иднината поради што идните генерации се оформуваат со минимални соэнанија эа минатата традиција.

Овие случувања на глобален план се рефлектираат и врз наследената музичка традиција на Јуруците во с. Коџали, Радовишко. Причините поради кои во овој текст се осврнуваме кон муэичкото наследство на с. Коџали произлегуваат од промените во традиционалните музички белези кои до неодамна беа симболи за идентификација на оваа културна заедница. Сметаме дека тие се резултат на фрекфентната комуникација со урбаните населби, промените на структурата на дејноста кај населението, зачестени миграции, отворање на можноста за средно образование на мајчин јазик во Радовиш (2003 г.) кои се интензивираат последниве две децении.

 Нашето истражување го реализиравме во текот на летото 2011 година, преку собирање и снимање на музички материјали, како и проследување на поедини световни настани, во кои музиката игра значајна улога. Базата на податоци ја формиравме од муэичкиот репертоар изведен за потребите на теренското истражување. Мал дел од овие песни се застапени и на колективните културни настани, свадби, сунети, праэници, кои придонесуваат во одржувањето на социјалниот живот и интегрирањето на заедницата.

**1. Музичката традиција на населението на с. Коџали денес**

Според историските извори, Јуруците се познати како турски номадски групи кои потекнуваат од Оузите и кои од степите на Централна Азија се доселиле во Анадолија, а оттаму во неколку наврати, во текот на 14. и 15. век се доселувале во источниот дел од Балканот (Karaalioğlu 1980, Паликрушева 1986, Коневска 2004).

Јуруците со векови се репрезенти на турското културно наследство и претставуваат симбол на специфичните белези на сопствената традиција изразени во духовната и материјалната култура. Таа се манифестира преку автентично зачувани обичаи и други етнолошки особености, кои успеале да ја одржат свеста на јуручката заедница за нејзината етничка и културна посебност. За тоа сведочат и се уште приоритетното значење имаат и колективните собири од кои најзначајни се свадбите. Теренските сознанија поткрепени со компаративните анализи од видео записите на свадби од различни временски периоди укажуваат на сигнификантни промени кои се однесуваат на текот и начинот на одвивање на обредот, на музичкиот состав, инструментариумот и репертоарот. Играчкиот образец во орската традиција е задржан, односно на одредена метро-ритмичка структура се изведуваат одредени играчки обрасци, а социјалниот статус и формата имаат современи тенденции. При теренското истражување сретнавме изворни песни од наследената музичка традиција кои се негуваат во секојдневието.

**1.1. Музички репертоар**

Песните од актуелниот репертоар на Коџали ги групиравме во три категории: изворни (локални), румелиски од поширок регион и современи народни-етнопоп од Р.Турција.

При анализата на песните првенствено се фокусиравме врз изворна музика бидејки таа се одликува со свој автохтон музички идиом. Песните од репертоарот на Р.Турција не се вклучени со оглед на тоа дека се импортни авторски новокомпонирани творби. Оттука, нашата база опфати 29 песни од кои 19 изворни, а останатите се од поширокиот румелиски репертоар кој е популарен меѓу турското население во речиси сите рурални и урбани населби.

Во натамошната анализа песните ги проследивме според: музичката форма, тематска содржина, структура на текстот, мелодиска структура, ритмички обрасци, структура на изведувачи и музички инструменти.

Во народното музичко творештво во традицијата на с. Коџали се присутни две основни *музички форми*: турку (*türkü*) (вокална форма) и ојун хаваси  *(oyun havası)* (инструментална форма). Во анализираниот репертоар преовладува музичката форма турку, најчесто како дводелна, во вокална, вокално-инструментална и инструментална изведба. Инаку формата турку во фолклорната традиција се разликува од истата во румелиската музика од урбана провиниенција, како во однос на поетската содржина и структура, така и во однос на музичката градба.

Класификацијата во однос на *тематската содржина* на репертоарот ја направивме според содржините на песните и ги добивме следниве категории:  *лирски, епски, трагични, херојски и битови.* Од нашите анализи може да се заклучи дела во репертоарот преовладуваат *лирските – љубовни* песни (21).

Од поетските форми на народното литературно творештво во овој регион се застапени формите турку *(türkü)* и мани *(mani).* Тоа се форми чии автори се анонимни и се пренесуваат по пат на усна традиција.

Анализата на тонската структура на репертоарот покажа дека најголем дел од песните не ги содржат сите тонови од тонските низи. За разлика од урбаниот румелиски репертоар во кој песните го опфаќаат целиот макам (а некои од нив дури и проширувањата), во овој репертоар преовладуваат песни коишто се движат во почетниот дел од макамот, најчесто во првите пет тонови. Најзастапена тонска низа е пентакордот на макамот Хусејни, кој има пасторален карактер и е погоден за изразување на руралниот амбиент. Покрај Хусејни често се среќава и макамот Хиџаз кој се одликува со лирски карактер и соодветствува на лирската содржина на песните.

Анализите во однос на ритмичката структура на музичките примери укажуваат на застапеност на рамноделни и нерамноделни усули. Во репертоарот е евидентна доминацијата на правилните ритмови. Од правилните ритмички обрасци доминира усулот Софјан 4/4 и Ним Софијан 2/4, додека од неправилните усулот Турк Аксак 5/8 и Девр-и Хинди 7/8.

Составот на изведувачката структура во голема мера зависи по кој повод се изведува одредениот репертоар. Најголемиот дел од истражуваниот музички материјал претставуваат соло/вокални изведби бидејќи истите се снимени по барање на истражувачите во текот на теренската работа во летото 2011 година. Најголемиот број од изведувачите на овие песни (женски вокали) се припадници на повозрасна генерација.

Според информаторите, надвладувањето на урбаните трендови во руралните области во текот на последниве 10 – 15 години, употребата на традиционалните инструменти, зурла и тапан, се повеќе се губи или се заменува со електронски инструменти, најчесто синтесајзерот.

**1.2. Масовни културни собири**

 Свадбите и сунетитекако најмасовни културни настани придонесуваат во одржувањето на социјалниот живот и интегрирањето на заедницата и воедно се показатели на степенот на одржувањето на традицијата. Гледано од музички аспект овие показатели се најеклатантни во однос на изведувачкиот состав и музичкиот репертоар.

Повеќевековната традиција на употребата на тапанот и зурлите на овие собири како симбол на музичката традиција, последнава деценија доживува евидентни промени. Денешната слика се состои од инструментални состави од западна провениенција со неминовна употреба на синтесајзерот. Покрај синтесајзерот застапени се саксофон, кларинет, електрична гитара и перкусиони инструменти - тапани. Музичките состави кои се ангажираат се од Радовиш и се со различна структура на изведувачи која зависи од моменталната расположливост на музичарите но и од цената на нивниот хонорар.

Интегрирањето на синтесајзерот, којшто е темеприран инструмент во руралната музика се одразува врз звучната слика на песните поради неможноста за изведба на микроинтервалите карактеристични за турскиот музички систем. Во овој контекст е и појавата на имитација на звукот на традиционалниот инструмент – зурла со синтетичниот звук на синтисајзерот. Со тоа настануваат модификации на песните што во голема мера може да придонесе за деформација на музичкиот вкусот кај пошироката популација и на автохотоноста на традиционалната музика.

Овие состави практикуваат стандардизиран репертоар во кој преовладува новосоздадени песни од Р. Турција, комбиниран со мал број изворни и румелиски песни од поширок регион. Унифицираната изведбата на музичкиот состав доведува до губење на автохтониот израз на изворниот репертоар и негово претопување во целокупната звучна слика.

Во рамките на свадбената веселба, невестинскиот обред наречен *к*’*на* *геџеси* (*kına gecesi* *-к’на вечер или боење со к’на на прстите на невестата)* има многу големо значење и може да се проследи како засебен традиционален обред со оглед на тоа дека има свои карактеристични елементи. Носителите на оваа церемонија се припадниците на женскиот пол. Музичкиот сегмент карактеристичен за овој обред кој се изразува преку колективното вокално пеење со ритмичка придружба на едно или повеќе дајриња полека исчезнува. Ова се потврди и преку компаративната анализа на видео записите преку кои може да се заклучи дека за разлика од 90-тите години, музичката слика денес е променета со изоставеност на инструментите и стеснување на изворниот репертоар.

Со оглед на тоа дека сунетот претставува религиозен ритуал вообичаено се реализира во придружба на музички состави исклучиво со традиционалните инструменти – тапан и зурла. Денес звучната слика на овој обред е видоизменета со замена на изворните инструменти со актуелните идентично како кај свадбите. Покрај световните, во еден дел од обредот се изведуваат и духовни творби, како на пр. Мевлид и повеќе Илахии. Овој дел од обредот се одржува во домот на домаќините, а музичките форми се изведуваат без придружба на музички инструменти.

**Заклучок**

Од истражувањето спроведено с.Коџали во текот на 2011 година може да се заклучи дека музичката традиција доживува видни промени како рефлексија на современите музички текови. Имено, со техничко-технолошките новини настанати се промени во музичкиот инструментариум, каде традиционалните инструменти го имаат отстапено своето место на актуелните импортни инструменти, со доминација на синтесајзерот. Сигнификантна е редукцијата на присуството на традиционалниот муэички репертоар и доминацијата на глобалните музички влијанија, особено кај помладата популација како резултат на прифаќањето на новините од современото урбано живеење.

**Bibliography**

Enciklopedija Jugoslavije. (1963). Zagreb: Izdanje i naklada Leksikografskog zavoda FNRJ

Gökbilgin, M. Tayib. (1957). *Rumelı’de Yörükler, Tatarlar ve Evladı Fatihan*. İstanbul: İstanbul Üniversitesi Edebiyat Fakültesi Yayınları No. 748, pp. 338

Gökçen, İbrahim. (1951). Makedonya Yörük Folkloru. *Türk Folklor Araştırma*. 1.c. 17. sayı 3c, 52 sayı.

Islam, Aida. (2005). Odrazite na Otomanskata muzi~ka kultura na sovremenata muzi~ka kultura na turskata populacija vo R. Makedonija. (doktorski trud)

Ислам, Аида. (2007). *Тонскиот систем на турската музика*. Скопје: Култура

# Kaçar, Y. Gülçin. (2005). Arel-Ezgi-Uzdilek kuramında artık ikili aralığı ve çeşitli makmlara göre uygulamadaki yansımaları. *Araştırma Bilimsel Yayın Arşivi,* 747

Koneska, Elizabeta. (2004). *Juruci*. Skopje: Muzej na Makedonija

Öztuna, Yılmaz. (1976). *Türk Musikisi Ansiklopedisi*. Istanbul: Milli Eğitim Basımevi

Palikruseva, Galaba, edt. (1996). *Etnologija na Makedoncite*. Skopje: MANU

Tomovski, Krum, edt. (1986). Etnogeneza na Jurucite i nivnoto naseluvanje na Balkanot. *Zbornik od trkalezna masa*, 17-18 noemvri. Skopje: MANU

Şenel, Süleyman. (2002). *Musikili Arzu ile Kamber Hikayesi*. Istanbul: Milenium Yayınları